車Cam直擊|元朗私家車衝紅燈猛撼小巴 網民籲釘牌:唔好害人!
駕駛者真的要小心留意交通燈號指示,以免發生意外!有司機分享長約13秒「車Cam(行車紀錄)」片段,指日前途經元朗某燈位處時,目睹有私家車因為衝紅燈,繼而撞到從右駛至小巴的交通意外,感嘆「專心啲啦」。有網民批評私家車司機魯莽,「當佢睇唔到紅燈同藍車已經停定咗,點都睇到架小巴轉緊過嚟掛」、「而家盲嘅都可以揸車?」;亦有人估計對方或是錯誤判斷燈號,「踩咗迫力(Brake)但唔收晒」、「肯定佢以為小巴衝燈添」。
「專心啲啦」。片主在facebook群組「
」上傳涉事片段,事發3月31日,元朗近形點商場(YOHO MALL)對出位置,發生私家車衝紅燈與小巴相撞意外。當時片主沿右線行駛,和前方藍色私家車駛至燈位處,看見交通燈訊號顯示為紅色,所以2車準備停下並等待轉燈。其後1輛灰色私家車從左線駛至,對方疑沒有留意紅色交通燈號,直接衝過白線。當時右方有1輛小巴正轉右行駛,私家車司機察覺後曾試圖急煞停車避過對方,惟已經太遲,「猛撼」小巴。2車相撞後停在路邊,片段至此告終。
不少網民質疑私家車司機「發緊夢」,「佢真係唔識停㗎喎」、「而家盲嘅都可以揸車?」、「當佢睇唔到紅燈同藍車已經停定咗,點都睇到架小巴轉緊過嚟掛」、「好彩小巴唔快,無俾佢撞反!」、「(小巴)真係無妄之災」、「小巴上乘客入醫院重傷,你都有排賠」、「揸車好多人唔望左邊,但點都會望右邊,佢真係傻到呢」、「呢啲人釘牌啦,唔好害人」;又揶揄是復活節假期後遺症,「玩咗3日假期就色盲,如果玩4日咪變盲俠」。
有留言猜測私家車司機或錯誤判斷燈號,「踩咗迫力(Brake)但唔收晒」、「好有理由相信佢嗰下覺得係小巴衝燈所以照行」、「可能淨睇前面支燈」。不過卻被其他網民反駁,「前面嗰枝都(係)紅色」、「肯定佢以為小巴衝燈添」。有聲稱目睹意外的網民表示,涉事私家車由女司機駕駛,「佢企喺路邊打電話畀個女搵老公求救,好彩小巴上無乘客留低。我行返轉頭見部車駕咗去躲車處,佢老公望住車頭擰晒頭,而小巴同阿嬸(女司機)已經唔見人」。
(FB「車cam L(香港群組)」)